**Program:** Programul Regional București-Ilfov 2021-2027

**Prioritate:** 1. O regiune competitivă prin inovare, digitalizare și întreprinderi dinamice

**Obiectiv de politică:** 1. O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale

**Obiectiv specific**: 1.3. Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR)

**Acțiunea:** 1.8. Sprijin pentru creșterea durabilă și modernizarea tehnologică a microîntreprinderilor.

**Anexa 2. Declarație Unică**

Subsemnatul/subsemnata <*nume>, <prenume>*, posesor al BI/CI, seria <seriaCI> nr. <nrCI>, CNP <CNP>, în calitate de <reprezentant/imputernicit> al <entitate>, cunoscând prevederile Codului penal privind falsul în declarații și falsul intelectual, declar următoarele:

*<solicitant>* depune Cererea de finanțare cu titlul <titlu proiect>, depus în cadrul Apelului de proiecte PR BI P1/1.8/1/2024 - Sprijinirea microîntreprinderilor pentru creșterea durabilă și modernizarea tehnologică , lansat în cadrul programului „Program Regional București-Ilfov 2021-2027”, Prioritatea 1 ”O regiune competitivă prin inovare, digitalizare și întreprinderi dinamice”, Obiectiv specific OS (iii) Intensificarea creșterii durabile și a competitivității IMM-urilor și crearea de locuri de muncă în cadrul IMM-urilor, inclusiv prin investiții productive în calitate de solicitant, proiect pentru care va fi asigurată o contribuție proprie de *<contributia Proprie> lei, reprezentând <x>% din valoarea eligibilă a proiectului. (unde x% = se va calcula din datele introduse în Cererea de finanțare la secțiunea contribuție proprie din valoarea eligibilă a proiectului).*

## **A. Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul Solicitantului, după cum urmează:**

# Cerința 1.Forma de constituire a solicitantului:

# În cadrul prezentului apel, solicitantul eligibil este (cerințele sunt cumulative):

# a) O societate înregistrată în baza Legii nr. 31/1990 societate cooperativă constituită în baza Legii nr. 1/2005, sau care funcționează în baza OUG nr. 6/2011 cu modificările și completările ulterioare;

# b) O societate cu sediul social /punct de lucru în regiunea București-Ilfov și locația de implementare a proiectului în mediul urban, inclusiv localitățile componente și satele aparținătoare municipiilor și orașelor;

# c) Solicitantul, inclusiv întreprinderile legate se încadrează în categoria microîntreprinderilor conform prevederilor Legii nr. 346/2004 privind stimularea înființării și dezvoltării IMM-urilor, cu modificările și completările ulterioare și Anexei I la Regulamentul (UE) nr. 651/2014.

**Cerința 2.**Solicitantul, precum și reprezentantul legal al acestuia, care își exercită atribuțiile de drept, îndeplinesc condițiile de eligibilitate, respectiv nu se încadrează în situațiile de excludere (la momentul depunerii cererii de finanțare și în etapa contractuală).

**Cerința 3**. Solicitantul deține la depunerea cererii de finanțare sau declară că va deține înainte de semnarea contractului unul din următoarele drepturi:

* I. Pentru proiectele care propun realizarea de lucrări care necesită autorizație de construire, solicitantul prezintă autorizație de construire sau demonstrează că este titularul unui drept real asupra imobilului-teren și/sau construcții care să îi permită solicitarea unei autorizații de construire.
* II. Pentru investiții care includ doar servicii și/sau dotări/ dotare cu echipamente care presupun lucrări de construcție/montaj care nu se supun autorizării, solicitantul demonstrează existența unui drept real, conform legislației în vigoare, valabil pe o perioadă care să acopere inclusiv perioada de durabilitate a contractului de finanțare, respectiv 3 ani de la efectuarea plății finale în cadrul contractului de finanțare.
* Pentru proiecte care implică realizarea de lucrări de construcții care se supun autorizării, solicitantul se asigură că imobilul, teren și/sau clădire:
* este liber de orice sarcini sau interdicții ce afectează implementarea proiectului, respectiv nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului, de ex. limite legale, convenționale, etc. și nu este afectat de dezmembrăminte ale dreptului de proprietate. Excepție de la această regulă fac imobilele (terenuri/clădiri) asupra cărora sunt intabulate drepturi de ipotecă, în această situație fiind necesar acordul creditorului pentru realizarea de lucrări de construcții care se supun autorizării;
* nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
* nu face obiectul revendicărilor potrivit unor legi speciale în materie sau dreptului comun.

**Cerința 4.** Solicitantul dispune de resursele și mecanismele financiare necesare pentru a acoperi costurile de implementare, funcționare și întreținere aferente proiectului depus, în vederea asigurării sustenabilității financiare

**Cerința 5**. Solicitantul a desfășurat activitate pe o perioadă corespunzătoare cel puțin unui an fiscal integral, nu a avut activitatea suspendată temporar oricând în anul curent depunerii cererii de finanțare și în anul fiscal anterior, în conformitate cu informațiile preluate de la Oficiul Național al Registrului Comerțului și cu cele declarate și asumate de către reprezentantul legal al solicitantului de finanțare în Declarația unică.

**Cerința 6.** Autorizarea codului CAEN eligibil, vizat de investiție

* Solicitantul are autorizat codul CAEN eligibil vizat de investiție, la locația de implementare a proiectului, indiferent dacă acesta desfășoară sau nu activitate pe respectivul cod CAEN.

sau

* În situația în care investiția pentru care se solicită finanțare presupune înființarea unui punct de lucru nou, la momentul depunerii cererii de finanțare solicitantul are:

a) codul CAEN eligibil vizat de investiție autorizat fie la sediul social/punctele de lucru existente, fie la terți, iar solicitantul își asumă ca la finalul etapei de implementare, să facă dovada autorizării codului CAEN inclusiv la locația de implementare a proiectului.

sau

b) codul CAEN eligibil vizat de investiție înscris în actul constitutiv, iar solicitantul își asumă că la finalul etapei de implementare să facă dovada autorizării codului CAEN la locația de implementare a proiectului.

**Cerința 7.** Contribuția minimă a solicitantului la valoarea eligibilă a proiectului este de minim 10%.

**Cerința 8.** Încadrarea proiectului și a activităților sale în acțiunile sprijinite în cadrul Obiectivului Specific 1.3.

**Cerința 9.** Valoarea activității de bază sau pachetului de activități de bază reprezintă minim 50% din bugetul eligibil al proiectului.

**Cerința 10.** Proiectul propus spre finanțare nu are demarate procedurile de achiziții și/sau lucrările de execuție înainte de data depunerii cererii de finanțare, cu excepția procedurilor aferente consultanței pentru scrierea proiectului, managementului de proiect și pentru întocmirea Raportului de expertiză contabilă.

**Cerința 11.** Proiectul propus nu a mai beneficiat de finanțare publică în ultimii 5 ani, pentru același tip de activități realizate asupra aceleiași infrastructuri/aceluiași segment de infrastructură și nu beneficiază în prezent parțial sau în totalitate de fonduri publice din alte surse de finanțare, altele decât cele ale solicitantului.

**Cerința 12.** Proiectul propus spre finanțare nu face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE, care pune în pericol legalitatea și regularitatea cheltuielilor sau desfășurarea operațiunilor.

**Cerința 13.** Perioada de implementare a activităților proiectului nu depășește 12/24 luni și se încadrează în termenul de 31.12.2029.

**Cerința 14.** Valoarea finanțării nerambursabile a proiectului se încadrează în limitele minime (25.000 euro) și maxime (200.000 euro) calculate la cursul InforEuro din luna anterioară lansării ghidului solicitantului.

**Cerința 15.** Respectarea valorii ajutorului de minimis solicitat nu depășește plafonul de minimis, ținând cont de regula de cumul a ajutoarelor aplicabilă întreprinderii unice, respectiv 300.000 euro pentru ultimii 3 ani.

**Cerința 16.** Asigurarea caracterului durabil al investiției, în conformitate cu art. 65 din Regulamentul Parlamentului European și al Consiliului nr. 1060/2021.

**Cerința 17.** Proiectul respectă principiile privind dezvoltarea durabilă, egalitatea de șanse, gen, nediscriminarea si accesibilitatea pentru persoanele cu dizabilități.

**Cerința 18.** Amplasamentul proiectului este în Regiunea București-Ilfov și este adecvat desfășurării activității.

**Cerința 19.** Proiectul include măsuri de comunicare și vizibilitate, în conformitate cu prevederile legale și procedurale în vigoare.

## **B. Organizația/reprezentantul legal nu se află în niciuna din situațiile de excludere prevăzute de legislația aplicabilă, respectiv Ghidul Solicitantului:**

# B1. Solicitantul nu se află într-una din situațiile de mai jos:

1. este în stare de insolvență, faliment, reorganizare judiciară, dizolvare, lichidare sau suspendare temporară a activității sau nu se află în situații similare în urma unei proceduri de aceeași natură prevăzute de legislația sau de reglementările naționale, sau face obiectul unei proceduri legale pentru declararea sa într-una din situațiile anterior menționate,
2. face obiectul unui ordin de recuperare în urma unei decizii anterioare a Comisiei Europene, privind declararea unui ajutor de stat ca fiind ilegal și incompatibil cu piața comună, sau, în cazul în care solicitantul a făcut obiectul unei astfel de decizii, aceasta trebuie să fi fost deja executată și ajutorul integral recuperat, inclusiv dobânda de recuperare aferentă;
3. se află în una din situațiile incompatibile cu acordarea ajutorului de minimis din fonduri publice;
4. este în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, și anume:
5. [doar pentru întreprinderi care au, la data declarației, cel puțin 3 ani de la înființare[[1]](#footnote-1)] în cazul unei societăți cu răspundere limitată, atunci când mai mult de jumătate din capitalul social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, "societate cu răspundere limitată" se referă în special la tipurile de societăți menționate în anexa I la Directiva 2013/34/UE, iar "capital social" include, dacă este cazul, orice capital suplimentar;

ii. [doar pentru întreprinderi care au, la data declarației, cel puțin 3 ani de la înființare] în cazul unei societăți comerciale în care cel puțin unii dintre asociați au răspundere nelimitată pentru creanțele societății, atunci când mai mult de jumătate din capitalul propriu, astfel cum reiese din contabilitatea societății, a dispărut din cauza pierderilor acumulate; În sensul prezentei dispoziții, "o societate comercială în care cel puțin unii dintre asociați au răspundere nelimitată pentru creanțele societății" se referă în special la acele tipuri de societăți menționate în anexa II la Directiva 2013/34/UE;

iii. atunci când întreprinderea face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditori lor săi;

iv. atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

1. a fost găsit vinovat, printr-o hotărâre judecătorească definitivă, pentru comiterea unei fraude/ infracțiuni referitoare la obținerea și utilizarea fondurilor europene și/ sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
2. desfășoară activități cu produse cu caracter erotic sau obscen, al jocurilor de noroc, precum și cele care contravin ordinii publice și/sau prevederilor legale în vigoare, definite conform Legii 196/2003, republicată cu modificările și completările ulterioare;
3. dețin pagini web care conțin acte sau materiale cu caracter obscen, definite conform Legii 196/2003, republicată cu modificările și completările ulterioare;
4. înregistrează obligații bugetare nete (diferența dintre obligațiile de plată restanțe la buget și sumele de recuperat de la buget) datorate autorităților centrale sau locale, conform normelor legale în vigoare.
5. Entitatea juridică menționată și/sau reprezentantul său legal nu se află în situațiile prevăzute de Recomandarea Comisiei Europene nr. 1039/16.07.2020, publicată în JOUE nr 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, începând cu data depunerii cererii de finanțare, pe perioada de evaluare, selecție și contractare, respectiv:
6. este rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale;
7. este controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 punctul 6 din Directiva 2015/849;
8. controlează, direct sau indirect, filialele sau nu dețin unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale; și
9. exercită dreptul de proprietate în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

# B2. Reprezentantul legal care își exercită atribuțiile de drept pe perioada procesului de evaluare, selecție și contractare, nu se află într-una din situațiile de mai jos:

**a.** a fost condamnat printr-o hotărâre cu valoare de res judicata pentru un delict legat de conduita sa profesională, pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Uniunii Europene;

**b.** este subiectul unui conflict de interese, definit în conformitate cu prevederile naționale/unionale în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;

**c.** a indus în eroare cu intenție o Autoritate de Management sau o comisie de evaluare și selecție, prin furnizarea de informații incorecte/false în cadrul prezentului apel de proiecte sau al altor apeluri de proiecte finanțate din fonduri europene și/sau naționale;

**d.** a încercat să obțină informații confidențiale sau să influențeze comisiile de evaluare și selecție sau Autoritatea de Management pe parcursul procesului de evaluare și selecție a prezentului apel de proiecte sau a altor apeluri de proiecte derulate pentru finanțare din fonduri europene și/sau naționale;

# B3. Solicitantul trebuie să se regăsească în următoarele situații:

În cazul solicitantului pentru care au fost stabilite debite în sarcina sa ca urmare a măsurilor legale întreprinse de Autoritatea de Management, acesta va putea încheia contractul de finanțare în următoarele situații:

1. recunoaște debitul stabilit în sarcina sa de Autoritate de Management pentru PR București-Ilfov și îl achită integral, atașând dovezi în acest sens, cu excepția proiectelor aflate în implementare, pentru care recunoaște debitul stabilit și îl achită integral sau își exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.
2. a contestat în instanță notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens.

**c.** (la momentul etapei de contractare) Să fi achitat obligațiile de plată nete (diferența dintre obligațiile de plată restante la buget și sumele de recuperat de la buget) către bugetul de stat și respectiv bugetul local, în ultimul an calendaristic/în ultimele 6 luni, în cuantumul stabilit de legislația în vigoare, pentru toate punctele de lucru.

**d**. are datorii scadente neachitate în termenul legal și fac obiectul unei decizii de eșalonare.

## **C. Mă angajez ca organizația pe care o reprezint:**

În cazul în care sediul social nu este înregistrat in Regiunea București-Ilfov, să asigur mutarea sediului social în Regiunea București-Ilfov, până cel târziu la data efectuării primei plăți din ajutorul acordat (în situația în care proiectul a obținut punctaj suplimentar în etapa de evaluare tehnico-financiară pentru acest aspect).

În cazul în care nu sunt autorizat/e codul/codurile CAEN vizat/e de investiție, la momentul depunerii, să îl/le autorizez la locul de implementare a proiectului până la finalizarea implementării proiectului.

Să nu utilizez sprijinul primit pentru finanțarea de intervenții excluse din domeniul de aplicare al Fondului vizat de intervenție (FEDR/FC art 6 reg FEDR/ FC1058/2021), precum și activități din sectoarele excluse de la finanțare sau care nu se regăsesc în domeniile de activitate eligibile menționate în anexa la ghidul solicitantului.

În cazul în care pe lângă domeniul de activitate în care se realizează investiția propusă prin cererea de finanțare, solicitantul desfășoară activități și în sectoarele excluse de la finanțare, să mă asigur prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse nu beneficiază de ajutoare acordate.

Să asigur contribuția proprie declarată în secțiunea aferentă din cererea de finanțare;

Să finanțez toate costurile, inclusiv costurile neeligibile, dar necesare, aferente proiectului;

Să asigur resursele financiare necesare implementării optime a proiectului în condițiile rambursării ulterioare a cheltuielilor eligibile din fonduri UE.

Să asigur resursele și mecanismele financiare, materiale și umane necesare, adecvate și suficiente pentru implementarea în bune condiții a proiectului, demonstrând astfel sustenabilitatea instituțională și operațională.

Să asigur folosința echipamentelor și bunurilor achiziționate prin proiect pentru scopul declarat în proiect.

Să asigur cheltuielile de funcționare și întreținere aferente proiectului care includ investiții în infrastructură sau investiții productive, în vederea asigurării sustenabilității financiare a acestora (pentru investiții din FEDR/FC);

Să permit efectuarea vizitei la locația de implementare a proiectului;

Să mă asigur că veniturile obținute din activitatea finanțată se vor înregistra în contabilitate în conturi analitice distincte.

Să prezint, la momentul contractării, la cererea AM, toate documentele necesare pentru a dovedi îndeplinirea condițiilor de eligibilitate.

În cazul în care au fost demarate activități înainte de depunerea proiectului, eventualele proceduri de achiziții publice aferente acestor activități au respectat legislația privind achizițiile publice.

În cazul obținerii finanțării, să respect toate cerințele privind caracterul durabil al proiectului, așa cum sunt specificate în Ghidul Solicitantului în conformitate cu prevederile art. 65 din Regulamentul (UE) 1060/2021;

Să respect, pe durata pregătirii și implementării proiectului, prevederile legislației europene și naționale în domeniul dezvoltării durabile, inclusiv DNSH, imunizarea la schimbări climatice, egalității de șanse, și nediscriminării, egalității de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale.

Înțeleg că, în cazul nerespectării condițiilor de eligibilitate conform ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă. În acest sens, înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului vor fi aduse la cunoștința AM în termen de 5 zile de la luarea la cunoștință a situației respective.

Să iau toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare.

Am luat la cunoștință despre obligația privind declararea beneficiarilor reali și îmi asum că voi aduce la cunoștința AM PR BI orice modificare intervenită cu privire la beneficiarul real al persoanei juridice în termen de 15 zile de la momentul în care a survenit modificarea, sub sancțiunea prevăzută în Ghidul solicitantului de finanțare.

Să respect toate prevederile legale, naționale și europene aplicabile pentru declararea și colectarea informațiilor cu privire la beneficiarii reali, începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, de raportare și verificare finală a proiectului, precum și pe perioada de durabilitate a proiectului.

Să nu depun un proiect care faceintegral sau parțial, obiectul unei alte cereri de finanțare, depusă la o altă entitate finanțatoare, care are aceleași activități și cheltuieli ca cele propuse prin prezenta cerere de finanțare;

Înțeleg că în cazul în care depun un proiect care face, integral sau parțial, obiectul unei alte cereri de finanțare, depusă la o altă entitate finanțatoare, care are aceleași activități și cheltuieli ca cele propuse prin prezenta cerere de finanțare, la momentul semnării unui contract de finanțare/acord de finanțare cu entitatea finanțatoare la care a fost depusă cererea de finanțare, mă oblig să retrag de la finanțare celălalt proiect și să notific Autoritatea de Management în termen de maxim 5 zile lucrătoare privind retragerea efectuată.

Să nu solicit finanțare pentru un proiect care face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului conform prevederilor art. 73 din Regulamentul (UE) 2021/1060.

Am luat la cunoștință că, în conformitate cu prevederile Regulamentului (UE) nr. 2021/1060 și Legii nr. 98/2016 privind achizițiile publice, în etapa de implementare, va colecta și va pune la dispoziția AM PR BI informații cu privire la datele de identificare privind beneficiarii reali ai contractorilor și subcontractorilor, în conformitate cu prevederile Legii nr 129/2019 forma actualizată și Directiva (UE) 849/2015, dacă este cazul.

Am luat la cunoștință că toate activitățile asumate în cererea de finanțare, pentru care proiectul a obținut punctaj în etapa de evaluare tehnică și financiară, devin obligatorii a fi realizate în etapa de implementare a proiectului.

TVA declarată în cadrul operațiunii a fi eligibilă pentru finanțare din fonduri europene nu a fost și nu va fi solicitată la rambursare conform legislației naționale în domeniul fiscal, pentru a respecta prevederile Regulamentului (UE, Euratom) 2018/1.046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1.296/2013, (UE) nr. 1.301/2013, (UE) nr. 1.303/2013, (UE) nr. 1.304/2013, (UE) nr. 1.309/2013, (UE) nr. 1.316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare, în ceea ce privește evitarea dublei finanțări

Să respect obligațiile ce îmi revin referitoare la Comunicare și vizibilitate în cadrul proiectului, în cazul nerespectării acestor obligații, Autoritatea de Management, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.

## **D. Îmi exprim acordul cu privire la utilizarea şi prelucrarea datelor cu caracter personal de către AM/OI responsabil sau orice altă structură cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.**

## **E. Declar că am luat la cunoștință că în etapa de contractare am obligația să fac dovada tuturor celor declarate prin prezenta Declarație, sub sancțiunea respingerii cererii de finanțare**

## **F. Declar că sunt pe deplin autorizat să semnez această declarație în numele <denumire entitate juridică>.**

**<nume>, <prenume>,**

**<funcție>,**

**Semnătură**

**Dată (zz/ll/aaaa)**

1. Un IMM care există de mai puţin de 3 ani nu va fi considerat a se afla în dificultate, cu excepţia cazului în care acesta face obiectul unei proceduri colective de insolvenţă sau îndeplineşte criteriile prevăzute de legislaţia naţională pentru iniţierea unei proceduri colective de insolvenţă la cererea creditorilor săi [art. 24 lit. b) din Comunicarea CE privind Orientări privind ajutoarele de stat pentru salvarea şi restructurarea întreprinderilor nefinanciare aflate în dificultate (2014/C 249/01); [↑](#footnote-ref-1)